b) Integrated Task- এগুলোর মধ্যে আপনাকে স্পিকিং ছাড়াও আরো কিছু ক্ষেত্রে কেরামতি দেখাতে হবে। যেমন, আপনাকে একটা প্যারাগ্রাফ পড়তে হবে অথবা কোন একটা কনভার্সেশন বা লেকচার শুনতে হবে। এরপর সেগুলোর ওপর ভিত্তি করে যে প্রশ্নটা করা হবে, সেটার ওপরে বলতে হবে। যেমন, মনে করেন- হোস্টেলে থাকার সুবিধা-অসুবিধা নিয়ে একটা ছেলে আর একটা মেয়ে কথা বলছে। ছেলেটা হোস্টেলে থাকার পক্ষে, মেয়েটা বিপক্ষে। কথোপকথনের মধ্যে দুইজনেই ব্যাপক যুক্তি দিলো। শেষ পর্যন্ত কেউ কারো কথা মানলোনা, তারা আড়ি নিয়ে যার যার বাড়ি চলে গেলো। ছেলেটা কেন হোস্টেলে থাকার পক্ষে, সেটা আপনাকে বলতে হতে পারে। অথবা কার যুক্তি বেশি গ্রহণযোগ্য মনে হয় আপনার কাছে, সেটাও জানতে চাইতে পারে। Listening সেকশনের নোট নেয়ার স্ট্র্যাটেজিগুলো এখানে কাজে লাগাতে হবে। এ ধরনের টাস্ক থাকবে চারটা।